«Real» hujumchisi Krishtianu Ronaldu Chempionlar ligasining chorak finali birinchi uchrashuvlari doirasida «Yuventus» darvozasini ishg‘ol etdi va turnir rekordini o‘rnatdi. Portugaliyalik futbolchi Chempionlar ligasi tarixiga qatorasiga 10 o‘yinda gol urgan ilk futbolchi sifatida kirdi. Bundan avvalgi rekord «Manchester Yunayted»ning sobiq futbolchisi Rud van Nistelroyga tegishli edi, u 2002/03 yilgi mavsumda YeChLning qatorasiga 9 o‘yinida gol urgandi.